Hallin Janne
Hallin Jannen raudikko ravaa
 Kuoreveden jäätä.
 Mattilan Santran hiukset on kammattu
 toiselle puolen päätä.

 Hallin Jannen raudikko oli
 uljaassa tällingissä.
 Mattilan Santra käveleepi
 silkkiklänningissä.

 Pienestä pojasta Hallin Janne
 korttia pelaan oppi.
 Mustanmäen ahtehessa
 postilta hengen otti.

 Hallin Janne laulelee,
 että kivimuurit soivat.
 Kuinkahan se pappa ja kuinkahan se mamma
 siellä Kuorevedellä voivat.

 Pois on viety Hallin Janne
 täältä laulamasta.
 Pois on jäänyt postivainaan
 kello kuulumasta.

Anonyymi